
 6.7.2016
 BG
 Официален вестник на Европейския съюз
 L 181/1
 РЕГЛАМЕНТ ЗА ИЗПЪЛНЕНИЕ (ЕС) 2016/1066 НА КОМИСИЯТА
 от 17 юни 2016 година
 за определяне на технически стандарти за изпълнение по отношение на процедурите, стандартните формуляри и образците за предоставянето на информация за целите на плановете за преструктуриране на кредитните институции и инвестиционните посредници в съответствие с Директива 2014/59/ЕС на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2014/59/ЕС на Европейския парламент и на Съвета от 15 май 2014 г. за създаване на рамка за възстановяване и преструктуриране на кредитни институции и инвестиционни посредници и за изменение на Директива 82/891/ЕИО на Съвета и директиви 2001/24/ЕО, 2002/47/ЕО, 2004/25/ЕО, 2005/56/ЕО, 2007/36/ЕО, 2011/35/ЕС, 2012/30/ЕС и 2013/36/ЕС и на регламенти (ЕС) No 1093/2010 и (ЕС) No 648/2012 на Европейския парламент и на Съвета (1), и по-специално член 11, параграф 3 от нея,
 като има предвид, че:
 (1)
 Органите за преструктуриране имат за задача да изготвят планове за преструктуриране на кредитните институции и инвестиционните посредници (наричани по-нататък „институциите“) в съответствие с процедурата и изискванията, предвидени в Директива 2014/59/ЕС, като за тази цел те са оправомощени да изискват от институциите необходимата информация. По отношение по-специално на плановете за преструктуриране на групи, институцията майка от Съюза следва да представи съответната информация на органа за преструктуриране на ниво група, който впоследствие следва да я изпрати на органите, посочени в член 13, параграф 1, втора алинея от Директива 2014/59/ЕС в съответствие с предвидената в директивата процедура.
 (2)
 Процедурата и минималният набор от образци, с които необходимата информация ще се изисква от институциите, следва да дават възможност на органите за преструктуриране да бъдат последователни при събирането на информацията в целия Съюз и да улесняват обмена на информация между съответните органи.
 (3)
 В съответствие с член 11, параграф 1, буква а) от Директива 2014/59/ЕС за целите на изготвянето на плановете за преструктуриране институциите са длъжни да си сътрудничат с органите за преструктуриране, доколкото това е необходимо. Процедурите обаче следва да са организирани така, че да се сведе до минимум дублирането на изискванията за предоставяне на информация. В това отношение Директива 2014/59/ЕС предвижда задължение за сътрудничество между компетентните органи и органите за преструктуриране. Това предполага, че компетентният орган и органът за преструктуриране съвместно проверяват дали компетентният орган вече не разполага с част или с цялата необходима информация в резултат на упражняването на надзорните му функции. Когато компетентният орган разполага с информацията, е целесъобразно той да я препрати.
 (4)
 С оглед на общото съдържание на плановете за преструктуриране е целесъобразно да се предвиди минимален набор от образци, който да обхване основната свързана с институцията информация, която трябва да се предостави на органа за преструктуриране.
 (5)
 Настоящият регламент е изготвен въз основа на проектите на технически стандарти за изпълнение, представени от Европейския банков орган (ЕБО) на Европейската комисия.
 (6)
 ЕБО проведе открити обществени консултации относно техническите стандарти за изпълнение, въз основа на които е изготвен настоящият регламент, анализира свързаните с тях потенциални разходи и ползи и поиска становище